text: जम्मू कश्मीर के कुपवाड़ा में सुरक्षाबलों और आतंकियों के बीच मुठभेड़ हो गया। इस मुठभेड़ में जवानों ने दो आतंकियों को मार गिराया। बताया जा रहा है कि घटना हंदवाड़ा में घटी है। एनकाउंटर के बाद पुलिस ने इलाके में सर्च ऑपरेशन शुरू कर दिया है। शुरुआती जानकारी के मुताबिक इस एनकाउंटर में सुरक्षाबलों को कोई भी क्षति नहीं हुई है। बताया जा रहा है कि जवानों को सूचना मिली थी कि इलाके में कुछ आतंकी छुपे हुए हैं।